ગોલ્ડ કોસ્ટ ટેબલ ટેનિસની ટીમ ઈવેન્ટમાં ભારતને ગોલ્ડન સફળતા અપાવવામાં પાયાની ભૂમિકા ભજવનારા સુરતના હરમીત દેસાઈને મેન્સ ડબલ્સમાં સનિલ શેટ્ટી સાથે મળીને બ્રોન્ઝ મેડલ જીતવાની તક છે. હરમીત-સનિલની જોડીને સેમિ ફાઈનલમાં ઈંગ્લેન્ડના પોલ ડ્રીન્કહલ અને લીએમ પીચફોર્ડે હરાવ્યા હતા. હવે બ્રોન્ઝ મેડલ મેચમાં તેઓ સિંગાપોરના કોઈન પેંગ યેવ ઈન અને ઈથાન પોહ શાઓ ફેંગ સામે રમશે. જ્યારે ભારતનો અંચત શરથ કમલ અને જી.સાથીયાન મેન્સ ડબલ્સમાં ગોલ્ડ મેડલ મેચ રમશે. મેન્સ સિંગલ્સમાં ભારતનો અંચત શરથ કમલ અને વિમેન્સ સિંગલ્સમાં માનિકા બત્રા સેમિ ફાઈનલમાં પ્રવેશ્યા છે. હરમીતને ક્વાર્ટર ફાઈનલમાં નાઈજીરિયાના અરૃના કાદરી સામે હારનો સામનો કરવો પડયો હતો.